Tolkien mélyen hívő ember volt
 a kezdetektől fogva.
Katolikus vallása 
nagyon fontos volt a számára.
Lassan rájött, hogy hitét kifejezheti 
az íráson keresztül is.
A Gyűrűk Ura világa 
egyáltalán nem keresztényi,
de a jó és a rossz között folyó 
harcról szól:
a dolgok értelmének kereséséről, 
illetve arról, 
hogy miként válhatunk jó emberekké, 
és élhetünk erényes életet.
Miközben olvassuk A Gyűrűk Urát,
 számos téma felmerül benne:
például a hatalom züllesztő mivolta.
Van bennünk egy beépített hajlam arra, 
hogy olyasmi után fussunk,
ami valójában nem is annyira fontos.
Időnként ezek a dolgok elhatalmasodnak rajtunk, 
és megrontanak bennünket.
És bizonyos értelemben 
Tolkien pontosan azt a kérdést teszi fel,
hogy mit kellene keresnünk, ami 
– a romlással szemben –
jobb emberekké tesz bennünket.
Milyen kapcsolatban állt egymással 
Lewis és Tolkien?
Azt hiszem, sok-sok évig Lewis volt 
Tolkien legközelebbi barátja.
És ez a kapcsolat nagyon fontos volt 
mindkét fél számára.
Az 1920-as években kezdődött, 
amikor még senki sem hallott C. S. Lewisról
vagy J. R. R. Tolkienről.
Találkoztak és beszélgetni kezdtek
 fontos irodalmi kérdésekről,
és Tolkiennek nagy szerepe volt abban,
 hogy Lewis keresztény hitre tért.
Tolkien segített Lewisnak meglátni,
hogy a kereszténység
 Istenről való gondolkodásmódjának 
több értelme van,
mint bármi másnak,
valamint ő magyarázta el neki azt is,
 milyen fontos szerepet töltenek be a mesék abban,
ahogyan a világot,
 illetve a saját életünket igyekszünk megérteni.
Életre szóló barátság volt ez?
Sajnos Lewis és Tolkien kapcsolatának is
 volt magassága és mélysége,
és Lewis életének vége felé
 több volt a hullámvölgy.
Azt hiszem, 
Tolkien szerint Lewis Narnia krónikája
nem volt igazán jól megírva.
De Tolkien végül elment barátja temetésére,
és ekkorra már megbocsátott neki mindazért, 
ami megromlott közöttük.
